CELEX: 62019TN0680
Language: et
Date: 2019-09-30 00:00:00
Title: kohtuasi T-680/19: 30. septembril 2019 esitatud hagi – Irish Wind Farmers’ Association versus komisjon

16.12.2019   
            
            
               ET
            
            
               Euroopa Liidu Teataja
            
            
               C 423/62
            
         
      30. septembril 2019 esitatud hagi – Irish Wind Farmers’ Association versus komisjon
      (kohtuasi T-680/19)
      (2019/C 423/77)
      Kohtumenetluse keel: inglise
      
         Pooled
      
      
         Hagejad: Irish Wind Farmers’ Association Clg (Kilkenny, Iirimaa), Carrons Windfarm Ltd (Shanagolden, Iirimaa), Foyle Windfarm Ltd (Dublin, Iirimaa), Greenoge Windfarm Ltd (Bunclody, Iirimaa) (esindajad: advokaadid M. Segura Catalán ja M. Clayton)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 9. juuli 2019. aasta otsus C(2019) 5257 final – SA.44671 (2019/NN) – Iirimaa, mis käsitleb ettevõttemaksu vähendatud määra kujul fossiilkütuste sektorile antud väidetavat ebaseaduslikku riigiabi;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Oma hagi põhjenduseks esitavad hagejad ainult ühe väite, et olenemata kahtlustest riigiabi olemasolu suhtes, jättis komisjon algatamata ametliku uurimismenetluse ELTL artikli 108 lõike 2 ja menetlusmääruse (1) artikli 4 lõike 4 alusel, jättes hagejad seeläbi ilma oma menetlusõigustest.
      
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).